CELEX: 32014D0843
Language: da
Date: 2014-11-26 00:00:00
Title: 2014/843/EU, Euratom: Kommissionens gennemførelsesafgørelse af 26. november 2014 om ændring af gennemførelsesafgørelse 2013/747/EU, Euratom om bemyndigelse af Det Forenede Kongerige til at anvende en tilnærmelsesvis vurdering ved beregning af grundlaget for de egne momsindtægter (meddelt under nummer C(2014) 8924)

28.11.2014   
            
            
               DA
            
            
               Den Europæiske Unions Tidende
            
            
               L 343/31
            
         KOMMISSIONENS GENNEMFØRELSESAFGØRELSE
   af 26. november 2014
   om ændring af gennemførelsesafgørelse 2013/747/EU, Euratom om bemyndigelse af Det Forenede Kongerige til at anvende en tilnærmelsesvis vurdering ved beregning af grundlaget for de egne momsindtægter
   
      
         (meddelt under nummer C(2014) 8924)
      
   
   (Kun den engelske udgave er autentisk)
   
      (2014/843/EU, Euratom)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, andet led,
   efter høring af Det Rådgivende Udvalg for Egne Indtægter, og
   ud fra følgende betragtninger:
   
               (1)
            
            
               I henhold til artikel 371 i Rådets direktiv 2006/112/EF (2) kan Det Forenede Kongerige fortsætte med at fritage de transaktioner, der er anført i bilag X, del B, til direktivet, hvis landet fritog disse transaktioner pr. 1. januar 1978; disse transaktioner skal tages med i beregningen af grundlaget for de egne momsindtægter.
            
         
               (2)
            
            
               Det Forenede Kongerige anmodede i sit svar af 22. april 2014 på Kommissionens brev af 4. februar 2014 om forenkling af kontrollen med egne momsindtægter (3) Kommissionen om bemyndigelse til at anvende faste procentsatser af det mellemliggende grundlag ved beregning af grundlaget for de egne momsindtægter for de transaktioner, der er anført i bilag X, del B, nr. 7) og 9), til direktiv 2006/112/EF for regnskabsårene 2014-2020. Det Forenede Kongerige har vist, at den historiske procentsats har været stabil over tid. Det Forenede Kongerige bør derfor bemyndiges til at beregne grundlaget for de egne momsindtægter ved hjælp af faste procentsatser i overensstemmelse med Kommissionens brev.
            
         
               (3)
            
            
               Af hensyn til gennemsigtigheden og retssikkerheden bør denne bemyndigelse være tidsbegrænset.
            
         
               (4)
            
            
               Kommissionens gennemførelsesafgørelse 2013/747/EU, Euratom (4) bør derfor ændres —
            
         VEDTAGET DENNE AFGØRELSE:
   Artikel 1
   I gennemførelsesafgørelse 2013/747/EU, Euratom foretages følgende ændringer:
   
               1)
            
            
               Artikel 1 affattes således:
               »Artikel 1
               Det Forenede Kongerige bemyndiges med henblik på beregning af grundlaget for de egne momsindtægter fra den 1. januar til den 31. december 2013 til at anvende en tilnærmelsesvis vurdering for følgende kategorier af transaktioner, som anført i bilag X, del B, til direktiv 2006/112/EF:
               
                            
                        
                        
                           Levering af byggegrunde (nr. 9)).«
                        
                     
         
               2)
            
            
               Efter artikel 1 indsættes følgende som artikel 1a og 1b:
               »Artikel 1a
               Det Forenede Kongerige bemyndiges med henblik på beregning af grundlaget for de egne momsindtægter fra den 1. januar til den 31. december 2020 til at anvende 0,01 % af det mellemliggende grundlag for de transaktioner, der er anført i bilag X, del B, nr. 7) (hospitaler), til direktiv 2006/112/EF.
               Artikel 1b
               Det Forenede Kongerige bemyndiges med henblik på beregning af grundlaget for de egne momsindtægter fra den 1. januar til den 31. december 2020 til at anvende 0,004 % af det mellemliggende grundlag for de transaktioner, der er anført i bilag X, del B, nr. 9) (bygninger og byggegrunde), til direktiv 2006/112/EF.«
            
         
               3)
            
            
               Artikel 2 udgår.
            
         Artikel 2
   Denne afgørelse er rettet til Det Forenede Kongerige Storbritannien og Nordirland.
   
      Udfærdiget i Bruxelles, den 26. november 2014.
      
         
            På Kommissionens vegne
         
         Kristalina GEORGIEVA
         
            Næstformand
         
      
   
   
      (1)  EFT L 155 af 7.6.1989, s. 9.
   
      (2)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1)
   
      (3)  Ares (2014) 261136.
   
      (4)  Kommissionens gennemførelsesafgørelse 2013/747/EU, Euratom af 10. december 2013 om bemyndigelse af Det Forenede Kongerige til at anvende en tilnærmelsesvis vurdering ved beregning af grundlaget for de egne momsindtægter (EUT L 333 af 12.12.2013, s. 79).